תקציב כל העונה הראשונה הוא 20 מיליארד וון דרום קוריאני, שהם 15 מיליון דולר.
צילומי הסדרה החלו בנובמבר 2021, והסתיימו ב-14 ביולי 2022.
ב-17 באוגוסט 2022 אישרה AStory חברת ההפקה של הסדרה, כי היא תחודש לעונה 2 אשר צפויה לצאת לאקרנים ב-2024.
פסקול.
המוזיקה המקורית בסדרה, הנוכחת מאד לכל אורכה, נכתבה על ידי המלחינה וכותבת השירים הקוריאנית נו יונג שים (Noh Young-shim‎). פסקול הסדרה יצא לאור כאלבום ב-19 באוגוסט 2022, בשפות קוריאנית ואנגלית באורך - 1:45:46. את השיר "הלילה הכחול של האי ג'ג'ו", מבצעת פארק און-בין.
דירוג.
מאז הופעת הבכורה של הסדרה בנטפליקס היא שמרה בעיקר על המקום הראשון לסדרות שאינן בשפה האנגלית. ולאחת הסדרות הנצפות בכל שפה.
ברשת NEA של SkyTV הקוריאנית, הגיע הפרק האחרון של העונה הראשונה למקום הראשון בדירוג הצפייה הארצי בדרום קוריאה עם 17.5%. כאשר הסדרה עצמה הגיעה לעשרת סדרות הדרמה הנצפות ביותר בכל הזמנים בדרום קוריאה.
ביקורות.
הסדרה זכתה לשבחים רבים ולהישגי רייטינג בולטים עם זאת הושמעה ביקורת על כך שהשחקנית הראשית (פארק איון-בין) איננה מתמודדת עם אוטיזם בעצמה זאת בהנחה שיש מקום לבחור לתפקיד מסוג זה דווקא בשחקן שהוא על הספקטרום.
עיבודים.
ב־06 ביולי 2022 הכריזה AStory, שהסדרה תעובד ל-וובקומיקס עם 60 פרקים. מאויירת על ידי הקומיקסאי HwaUmJo, וכתובה על ידי Yuil, ותצא בשפות: קוריאנית, אנגלית, יפנית וסינית.
ב-14 ביולי דווח כי נבחנת הוצאה של הסדרה בגרסה אמריקאית.
ב-17 באוגוסט פורסם בקוריאה הדרומית על הפקת מחזמר המבוסס על הסדרה ואשר עתיד לצאת ב-2024.
אנדרה אלמיידה (2000)
דומינגוש אנדרה ריביירו אלמיידה (בפורטוגזית: Domingos André Ribeiro Almeida; נולד ב-30 במאי 2000 בגימארייש שבפורטוגל) הוא כדורגלן פורטוגזי המשחק בעמדת הקשר בקבוצת ולנסיה מלה ליגה.
קריירת מועדונים.
אלמיידה גדל במחלקת הנוער של ויטוריה דה גימארייש. בשנת 2016 החל לשחק בקבוצת המילואים של המועדון. הוא ערך 72 הופעות ליגה במדי הקבוצה הבוגרת של המועדון במסגרת ליגת העל הפורטוגלית, בהן הבקיע שלושה שערים.
ב-25 באוגוסט 2022 חתם אלמיידה על חוזה לשש עונות בוולנסיה מלה ליגה.
ג'ים פילן
ג'ים פילֶן (באנגלית: Jim Pillen; נולד ב-31 בדצמבר 1955) הוא פוליטיקאי ואיש עסקים אמריקאי, מועמד המפלגה הרפובליקנית לתפקיד מושל נברסקה בבחירות 2022.
ביוגרפיה.
פילן נולד בקולומבוס שבנברסקה. לאחר שסיים את לימודיו התיכוניים בבית הספר התיכון לייקוויו ב-1974, קיבל תואר ראשון במדעי בעלי החיים מאוניברסיטת נברסקה–לינקולן ולאחר מכן תואר דוקטור ברפואה וטרינרית מהמכללה לרפואה וטרינרית באוניברסיטת המדינה של קנזס. בשנים 1975–1978 היה שחקן פוטבול בעמדת המגן האחורי של "נברסקה קורנהסקרס", תחת אימונו של טום אוסבורן, מאמן הפוטבול ולימים חבר בית הנבחרים של ארצות הברית. בשנת 2004 נכנס פילן להיכל התהילה של הפוטבול בנברסקה.
במהלך הקריירה המקצועית שלו עבד פילן כווטרינר והיה יושב ראש "חוות משפחת פילן", בית עסק בבעלות משפחתו שרכש את "DNA Genetics" ב-2003. בנוסף, היה פילן נשיא לשכת המסחר של אזור קולומבוס ויו"ר מועצת המנהלים של בית החולים הקהילתי בקולומבוס. פילן כיהן במועצת העוצרים של אוניברסיטת נברסקה (השולטת במערכת האוניברסיטאית במדינה) מאז 2012,שם שימש כסגן יו"ר ויו"ר גם ב-2018 וב-2020, בהתאמה.
בבחירות 2022 בארצות הברית התמודד פילן לתפקיד מושל נברסקה מטעם המפלגה הרפובליקנית. במהלך הבחירות המקדימות למועמדות לתפקיד, מיאן פילן להתעמת עם יריביו לפריימריז. פילן זכה לתמיכתה של מושלת נברסקה לשעבר קיי אור ולחסותו של המושל המכהן פיט ריקטס. במערכת בחירות מקדימות מרובת-מתמודדים ניצח פילן כשגרף 33.75% מהקולות. עמיתו למירוץ הוא התובע הפדרלי לשעבר ג'וזף קלי.
אבק דרכים
רחל קשת
רחל קשת (נולדה ב-17 באוגוסט 1976) היא שחקנית ובמאית תיאטרון, ומנהלת המעבדה למשחק בירושלים.
ביוגרפיה.
קשת נולדה בחיפה לאם דתייה ואב חילוני, ומנהלת אורח חיים דתי. למדה באולפנת אמי"ת (עירוני ו') בעיר, וכבר מגיל 13 החלה לשחק במסגרת חוג לתיאטרון.
את שירותה בצה"ל עשתה כקצינת הוראה במחו"ה אלון, ולאחר שחרורה למדה במדרשת עין הנציב ובמדרשת ברוריה.
לדבריה, דווקא מתוך לימוד התורה היה לה ברור שהיא רוצה להתמקצע בעולם התיאטרון כבמאית וכשחקנית, ולכן המשיכה ללימודי תיאטרון באוניברסיטת תל אביב וסיימה תואר ראשון בשנת 2001.
עם סיום לימודיה פנתה עם עוד חמש יוצרות דתיות צעירות שלמדו במסגרות חילוניות לתיאטרון עכו, שם יצרו את ההצגה "אל תגידו מים מים" בהשראת הסוגיה התלמודית "ארבעה נכנסו לפרדס", הצגה שקיבלה צל"ש בפסטיבל עכו 2002. להצגת הבכורה שלה הגיעה קשת כשהיא אם לתינוק ובחודש השמיני להריונה השני. בשנת 2009 נרשמה ללימודי תואר שני במסלול שחקן יוצר באוניברסיטת תל אביב, וסיימה את התואר בשנת 2014.
בשנת 2015 הקימה קשת תיאטרון עצמאי "תיאטרון רחל קשת" שבמסגרתו פועל בית הספר ללימודי תיאטרון המעבדה למשחק, שבראשו היא עומדת. כמו כן היא מנהלת שותפה של קבוצת הפייסבוק "דתיות עסקיות מדברות" המונה למעלה מ-6000 נשות עסקים מהמגזר הדתי.
חיים אישיים.
קשת נשואה, אם לשישה, ומתגוררת בזכרון יעקב.
פרדריק אורסנס
פרדריק אורסנס (בנורווגית: Fredrik Aursnes; נולד ב-10 בדצמבר 1995 בהרייד שבנורווגיה) הוא כדורגלן נורווגי המשחק בעמדת הקשר האחורי בקבוצת בנפיקה ליסבון מליגת העל הפורטוגלית.
קריירת מועדונים.
אורסנס גדל במחלקת הנוער של הרייד. בשנת 2012 הצטרף להוד מליגת המשנה הנורווגית, עמה זכה בגביע הנורווגי לעונת .
ב-1 בדצמבר 2015 חתם אורסנס במולדה מליגת העל הנורווגית. הוא ערך 151 הופעות ליגה במדי המועדון, בהן הבקיע 18 שערים. כמו-כן, זכה עם המועדון באליפות נורווגיה בעונת .
ב-10 באוגוסט 2021 חתם אורסנס על חוזה לשלוש עונות בפיינורד מליגת העל ההולנדית. ב-15 באוגוסט ערך את הופעת הבכורה שלו במועדון, בניצחון 0–4 על וילם II במסגרת המחזור הראשון בליגה לעונת 2021/2022. ב-24 באוקטובר הבקיע את שערו היחיד במדי המועדון, בניצחון 2–3 על קמבור במסגרת המחזור העשירי בליגה. בסך הכל ערך אורסנס 35 הופעות ליגה במדי המועדון. הוא הגיע עם המועדון לגמר הליגה האירופית בעונת עונת 2021/2022 בליגה האירופית, בו הפסידה פיינורד לאיינטרכט פרנקפורט.
ב-24 באוגוסט 2022 חתם אורסנס על חוזה לחמש עונות בבנפיקה ליסבון מליגת העל הפורטוגלית.
קריירה בינלאומית.
ב-6 ביוני 2021 ערך אורסנס את הופעת הבכורה שלו בנבחרת נורווגיה, בהפסד 1–2 לנבחרת יוון במשחק ידידות.
בית הספר לרפואה של אוניברסיטת תל אביב
עונת 2022/2023 בליגה העל האוקראינית
עונת 2022/2023 בליגת העל האוקראינית בכדורגל היא העונה ה־32 בליגה האוקראינית הבכירה מאז פירוק ברית המועצות וה-19 תחת השם הנוכחי של ליגת העל האוקראינית. באופן רשמי, האלופה היוצאת היא דינמו קייב (עם 16 זכיות) שזכתה בעונת 2020/2021, זאת מכיוון שהעונה הקודמת לעונה הנוכחית, דהיינו עונת 2021/2022 בליגת העל האוקראינית בכדרוגל לא הושלמה בעקבות הפלישה הרוסית לאוקראינה שהחלה בפברואר 2022 והירי המסיבי של הצבא הרוסי על הערים באוקראינה, שלא אפשר את קיום התחרות.
בסיום דה-פקטו של משחקי עונת 2021/2022 הובילה בראשות הטבלה קבוצת הכדורגל שחטאר דונצק, אך כאמור היא לא זכתה באליפות באופן רשמי. העונה הנוכחית נפתחה ב-22 באוגוסט 2022 במשחק שנמשך כ-4.5 שעות עקב ירידה למקלטים בעקבות הפצצות רוסיות, וצפויה להסתיים ב-3 ביוני 2023. בהתאם להחלטת יושב הראש של התאחדות הכדורגל האוקראינית, המשחקים נערכים ללא קהל ובאצטדיונים באזורים בטוחים באופן יחסי בצפון אוקראינה ובמערבה, בכדי לא לסכן את שלום הציבור בעת ההפצצות של צבא רוסיה על הערים האזרחיות באוקראינה.
ז'ואל אורדונייס
ז'ואל לאנדרו אורדונייס גררו (בספרדית: Joel Leandro Ordóñez Guerrero; נולד ב-21 באפריל 2004 בגואיאקיל שבאקוודור) הוא כדורגלן אקוודורי המשחק בעמדת הבלם בקבוצת קלאב ברוז' מליגת העל הבלגית.
קריירת מועדונים.
אורדונייס גדל במחלקות הנוער של דפורטיבו אסוגס ואינדפנדיינטה דל ואיה מליגת העל האקוודורית. ב-10 באפריל 2022 ערך את הופעת הבכורה שלו בקבוצה הבוגרת של אינדפנדיינטה דל ואיה, בתיקו 0-0 נגד גואיאקיל סיטי במסגרת המחזור השביעי בליגה לעונת . ב-5 במאי ערך את הופעת הבכורה שלו בגביע ליברטדורס, בהפסד 0–1 לדפורטס טולימה במסגרת שלב הבתים לעונת גביע ליברטדורס 2022. בסך הכל ערך שמונה הופעות ליגה במדי המועדון, והוסיף שלוש הופעות במסגרת גביע ליברטדורס.
ב-2 באוגוסט 2022 חתם אורדונייס בקלאב ברוז' מליגת העל הבלגית.
בדיקת DNA גנאלוגית
Temple of Void
Temple of Void (בעברית: "מקדש הריק", תעתיק: "טמפל אוף וויד") היא להקת דת'-דום מטאל אמריקאית שהוקמה ב-2013, על ידי חברי סצנת האנדרגראונד של מישיגן. סולן הלהקה, מייק ארדודי, הוא הגיטריסט של Acid Witch, להקה מצליחה אחרת בסגנון הדת'-דום. נכון להיום, הלהקה הוציאה ארבעה אלבומים באורך מלא.
אמנת דנקרק
אמנת דנקרק נחתמה ב-4 במרץ 1947 בדנקרק שבצרפת, בין צרפת לבריטניה, כחוזה של ברית וסיוע הדדי נגד מתקפה גרמנית אפשרית לאחר מלחמת העולם השנייה. הוא נכנס לתוקף ב-8 בספטמבר 1947 ולפי חלק 4, סעיף 2 של הנוסח, הוא נשאר בתוקף למשך 50 שנה.
לדברי מארק טרכטנברג, האיום הגרמני היה אמתלה להגנה מפני ברית המועצות.